న్యూఢిల్లీ: సిక్కిం సరిహద్దుల్లో ఉద్రిక్తతలు అంతకంతకూ పెరుగుతుండటం, మాటల 'యుద్ధం' శ్రుతి మించుతుండటంతో భారత్లో పర్యటించే తమ దేశీయులు అప్రమత్తంగా ఉండాలంటూ చైనా తాజాగా హెచ్చరికలు జారీ చేసింది. వ్యక్తిగత భద్రత, స్థానిక భద్రతా పరిస్థితిని ఎప్పటికప్పుడు మదింపు చేసుకుని అప్రమత్తత పాటించాలని సూచించింది. విదేశాల్లో ఉండే తమ దేశీయుల భద్రత, వారి హక్కుల రక్షణకు అనుగుణంగా హెచ్చరికలు జారీ చేయాలనుకుంటున్నట్టు చైనా విదేశాంగ మంత్రిత్వ శాఖ అధికార ప్రతినిధి గెంగ్ హువాంగ్ రెండ్రోజుల క్రితమే ప్రకటించారు. ఈ  నేపథ్యంలో తమ దేశవాసులు అప్రమత్తంగా ఉండాలంటూ న్యూఢిల్లీలోని చైనా రాయబార కార్యాలయం ఒక నోటీసును శుక్రవారం జారీ చేసింది. ఇండియాలోని పౌరులకు ట్రావెల్ అడ్వయిజరీని చైనా జారీ చేయనున్నట్టు గత వారం రోజులుగా ఊహాగానాలు వినిపిస్తున్నాయి. ఈ నేపథ్యంలో జీ-20 సమావేశంలో ప్రధాని నరేంద్ర మోదీ, చైనా ప్రధాని జిన్ పింగ్ సమావేశం కావడానికి కొద్ది సేపటికి ముందే తాజా నోటీసులు జారీ అయ్యాయి. జీ-20 సదస్సు నేపథ్యంలో హంబర్గ్లో బ్రిక్స్ దేశాధినేతలు శుక్రవారం లాంఛనంగా భేటీ అయ్యారు. ఈ సందర్భంగా మోదీ, జిన్పింగ్ కరచాలనం చేసుకున్నారు. ఇరుదేశాల నేతలూ ఒకరిపై మరొకరు ప్రశంసల జల్లులు కురిపించుకున్నారు. బ్రిక్ దేశాల నడుమ ఉన్న ప్రాంతీయ వివాదాలకు శాంతియుతంగానే పరిష్కరించుకోవాలని కూడా జిన్పింగ్ సూచించారు. అయితే జిన్పింగ్, మోదీ కలుసుకోవడానికి ముందే ఢిల్లీలోని చైనా ఎంబసీ భారత్లోని తమ దేశ పౌరులకు అప్రమత్తంగా ఉండాలని హెచ్చరికలు జారీ చేయడం ద్వారా ఉద్రిక్తతల సడలింపు విషయంలో చైనా రాజీలేని ధోరణినే ప్రదర్శిస్తున్నట్టు కనిపిస్తోందని అంటున్నారు.
newdhilly: sikkim sarihaddullo udriktatalu antakantakuu perugutundatam, maatala 'yuddham' shruthi minchutundatamto bhaaratlo paryatinche tama desheeyulu apramattamgaa undaalantuu chaina taajaagaa heccharikalu jaarii chesindi. vyaktigata bhadrata, sthaanika bhadrata paristhitini eppatikappudu madimpu chesukuni apramattata paatinchaalani suuchimchimdi. videsaallo unde tama desheeyula bhadrata, vaari hakkula rakshanaku anugunamgaa heccharikalu jaarii cheyalanukuntunnattu chaina videsaanga mantritva saakha adhikara pratinidhi geng huwang rendrojula kritame prakatinchaaru. ee  nepathyamlo tama desavaasulu apramattamgaa undaalantuu newdhilleeloni chaina rayabara kaaryaalayam oka notisunu sukravaaram jaarii chesindi. indialoni pourulaku travel advayijareeni chaina jaarii cheyanunnattu gatha vaaram rojulugaa oohaagaanaalu vinipistunnaayi. ee nepathyamlo jee-20 samavesamlo pradhaani narendra modii, chaina pradhaani jin ping samavesam kaavadaaniki koddi sepatiki munde taja notisulu jaarii ayyai. jee-20 sadassu nepathyamlo hambarglo bricks deshaadhinethalu sukravaaram laanchanamgaa bheti ayyaru. ee sandarbhamgaa modii, jinping karachaalanam chesukunnaru. irudesaala nethaluu okaripai marokaru prasamsala jallulu kuripinchukunnaaru. brick deshaala naduma unna praantiiya vivaadaalaku saantiyutamgaane parishkarinchukovalani kuudaa jinping suuchimchaaru. ayithe jinping, modii kalusukovadaniki munde dhilleelooni chaina embasi bhaaratloni tama desha pourulaku apramattamgaa undaalani heccharikalu jaarii cheyadam dwara udriktatala sadalimpu vishayamlo chaina raajeeleni dhoranine pradarsistunnattu kanipistondani antunnaru.